rejauldu/bengali-wikipedia huggingface dataset:
thumb|২০১০ সালে তেল আবিবে যিশুখ্রিস্ট দাবিদার এক ব্যক্তি জেরুসালেম সংলক্ষণ একটি বিরল ধর্মীয়  মানসিক অসুস্থতা। এটি কোন একক ধর্ম বা মূল্যবোধের জন্য ক্ষতিকর নয় কিন্তু ইহুদি, খ্রিস্টান এবং বিভিন্ন পটভূমির মুসলমানদের প্রভাবিত করেছে। একে ইংরেজিতে জেরুসালেম সিনড্রোম নামে ডাকা হয়।   ইতিহাস  জেরুসালেম সংলক্ষণকে আগে বিবেচনা করা হত সাময়িক স্নায়ু-বৈকল্য সংক্রান্ত রোগ হিসেবে। তখন এর নাম ছিল জেরুসালেম স্কোয়াবল পয়জন বা fièvre Jérusalemienne"।Elon, Amos.Jerusalem, City of Mirrors. Little, Brown, 1989, p. 147.  ১৯৩০ সালে জেরুসালেমেরই মনোচিকিৎসক হেইঞ্জ হারম্যান সর্বপ্রথম চিকিৎসাবিজ্ঞানের আঙ্গিকে রোগ হিসেবে একে ব্যাখ্যা করেন। হেইঞ্জ হারম্যান হলেন ইসরায়েলের আধুনিক মনস্তাত্ত্বিক গবেষণার অন্যতম প্রতিষ্ঠাতা।   ধরন ও উপসর্গ  চিরায়ত জেরুসালেম সংলক্ষণ বা জেরুসালেমে ভ্রমণকালে কোনো ব্যক্তির তীব্র মনোব্যাধির শিকার  হওয়া এবং জেরুসালেম থেকে প্রস্থান করার পর দ্রুতই সুস্থ্য হয়ে যাওয়া চিকিৎসাবিজ্ঞানে এখনও একটি বিতর্কিত বিষয়। Kalian M, Witztum E. (2000) "Comments on Jerusalem syndrome". British Journal of Psychiatry, 176, 492. Full textKalian M, Witztum E. (1999) "The Jerusalem syndrome—fantasy and reality a survey of accounts from the 19th and 20th centuries." Isr. J. Psychiatry Relat Sci., 36(4):260-71. Abstract ধরন ১ ধরন ২ ধরন ৩ মনোবিশারদ বার-এল জেরুসালেম সংলক্ষণকে মোট সাতটি ভাগে ভাগ করেছেন। প্রত্যেকটির রয়েছে অনন্য উপসর্গ।  অনিশ্চয়তাবোধ: এই ধাপের একদম প্রথম থেকেই রোগী নিজেকে অদ্ভুত এক উদ্বেগের ভেতর আবিষ্কার করেন।  একাকী থাকার ইচ্ছা: একাই শহর ঘুরে দেখার ইচ্ছে জন্মায় রোগীর মনে। ফলশ্রুতিতে বন্ধুবান্ধব ও পরিবার থেকে আলাদা হয়ে যান তিনি।  পবিত্রতা: বার-এলের মতে, দ্বিতীয় ধাপেই হাসপাতালে নেয়া না হলে রোগী পাগলের মতো গোসল করতে থাকেন এবং নিজেকে অপরিষ্কার ভেবে পরিষ্কার করার চেষ্টায় লিপ্ত হন। হাত-পায়ের নখ নিখুঁতভাবে কাটার প্রতি থাকে তার অপরিসীম যত্ন। প্রস্তুতি: এই ধাপে রোগী পরিধেয় বা অন্য কোন  চাদর ছিঁড়ে টোগা বানিয়ে নেন। সর্বদা সাদা হয় এই টোগা, লম্বায় হয় গোড়ালি পর্যন্ত। এছাড়া আর কোনো পোশাক গায়ে তোলেন না তিনি। চিৎকার-চেঁচামেচি: এই পর্যায়ে রোগী হুট করে চেঁচিয়ে ওঠেন। অধিকাংশ ক্ষেত্রে তা হয় বাইবেলের কোনো স্তব অথবা কোনো প্রশংসাগীতি। জেরুসালেমের সব হোটেল কর্মচারীকে নির্দেশ দেয়া আছে- এই অবস্থা দেখলে যেন হাসপাতালে খবর দেয়া হয়।  দ্রুতপায়ে চলা: বার-এলের মতে, এরপরই রোগীর মধ্যে যত দ্রুত সম্ভব শহরের কোনো পবিত্র স্থানের দিকে যাওয়ার প্রবণতা দেখা দেয়।  ধর্মপ্রচার: সেই পবিত্র স্থানে পৌঁছাবার পর আক্রান্ত ব্যক্তি ধর্মপ্রচার করতে শুরু করেন। পবিত্র এবং পরিপূর্ণ জীবনযাপনের দিকে আহ্বান করাই হয়ে থাকে তার প্রধান লক্ষ্য। অদ্ভুত সব বাক্য উচ্চারণ করতে থাকেন তিনি, বেশিরভাগই নৈতিকতার সঙ্গে সম্পর্কযুক্ত।   প্রাদুর্ভাব   তথ্যসূত্র   আরো পড়ুন   ধর্ম এবং সিজোফ্রেনিয়া  ধর্মীয় বিভ্রম  প্যারিস সংলক্ষণ  যিশুখ্রিস্ট জটিলতা  যিশুখ্রিস্ট দাবিদারদের তালিকা  সাংস্কৃতিক অভিঘাত  স্তঁদাল সংলক্ষণ  বিষয়শ্রেণী:মানসিক রোগ বিষয়শ্রেণী:ধর্মীয় আচরণ ও অভিজ্ঞতা বিষয়শ্রেণী:মশীহবাদ বিষয়শ্রেণী:বাতুলতা
থাম্ব|বৈশ্বিক রাতে যাত্রা বৈশ্বিক রাত্রি যাত্রা  ছিল ইনভিজিবল চিলড্রেন ইনকর্পোরেটেড এর মাধ্যমে ইনভিসিবল চিলড্রেন চলচ্চিত্রের নির্মাতাদের দ্বারা আয়োজিত একটি বিশ্বব্যাপী অনুষ্ঠান। এটি ২৯শে এপ্রিল, ২০০৬ তে অনুষ্ঠিত হয়। সমগ্র বিশ্বের যুবসম্প্রদায়  উগান্ডার শিশুদের জন্য সমর্থন জানাতে শহরের কেন্দ্রগুলিতে হেঁটেছিল এবং পার্কে রাত্রিযাপন করেছিল, যারা প্রতি রাতে শহরের কেন্দ্রগুলিতে হেঁটে লর্ডস রেজিস্ট্যান্স আর্মি (এলআরএ) দ্বারা ধরা এড়ানোর চেষ্টা করে। বিষয় সংক্ষেপ   উত্তর উগান্ডার অচোলিল্যান্ড থেকে ৩ থেকে ১৭ বছর বয়সী এই শিশুদের "রাতের যাত্রী" হিসাবে উল্লেখ করা হয়। তারা এলআরএ থেকে নিরাপত্তার সন্ধানে অভ্যন্তরীণভাবে বাস্তুচ্যুত ব্যক্তিদের ক্যাম্প থেকে বড় শহরগুলিতে বিশেষ করে গুলু পর্যন্ত ২০ কিমি (১২ মাইল) পর্যন্ত হেঁটে যায়।  বৈশ্বিক রাত্রি যাত্রা ছিল অন্যান্য উদ্যোগের মতো যা অচোলিল্যান্ডে শিশুদের দুর্দশার বিষয়ে সচেতনতা জাগান গুলু ওয়াকের মতো যা অক্টোবর ২০০৫ সালে আন্তর্জাতিকভাবে ৪০ টি শহরে হয়েছিল; যাইহোক, বৈশ্বিক রাত্রি যাত্রা  অনেক বড় পরিসরে সংঘটিত হয়েছিল। ৫৮০০০ এরও বেশি লোক অনুষ্ঠানে অংশ নিতে নিবন্ধন  করেছিল, কিন্তু মোট ৮০০০০ এরও বেশি অংশ নিয়েছিল; এটি সাতটি দেশের ১৩০টি শহরে হয়েছিল।  অনুষ্ঠানের লক্ষ্য ছিল সচেতনতা বৃদ্ধি করা এবং শেষ পর্যন্ত মার্কিন যুক্তরাষ্ট্রের নীতিমালায় পরিবর্তন আনার মাধ্যমে আফ্রিকার দীর্ঘতম চলমান দ্বন্দ্বের অবসান ঘটানো। অনুষ্ঠানের স্লোগান হল "২৯শে এপ্রিল, আমরা একত্রিত হয়েছি। একটি পার্থক্য আনতে। একটি যুদ্ধ শেষ করতে।" তথ্যসূত্র World Magazine Article on Global Night Commute  বহিঃসংযোগ Invisible Children  আনুষ্ঠানিক ফটোগ্রাফি Flickr Collection Vancouver, Canada  Columbia, South Carolina Portland, Oregon Washington DC  সংবাদমাধ্যম Students join Global Night Commute in Washington, D.C., The Johns Hopkins News-Letter  বিষয়শ্রেণী:শিশুশ্রম বিষয়শ্রেণী:শিশু অধিকার বিষয়শ্রেণী:আয়োজিত ঘটনা
ডান|150px|link=শহীদুল জহির শহীদুল জহির ছিলেন বাংলাদেশী ছোটগল্পকার, ঔপন্যাসিক, এবং সরকারি ঊর্ধ্বতন আমলা। তিনি বাংলা সাহিত্যে জাদুবাস্তবতার অন্যতম প্রবর্তক এবং বিংশ শতাব্দীর অন্যতম প্রভাবশালী ও গুরুত্বপূর্ণ বাঙালি লেখক হিসেবে বিবেচিত। স্বকীয় ভাষাবিন্যাস এবং রীতি-ব্যবহার করে গল্প বলার নয়াকৌশলের মধ্য দিয়ে বাংলা সাহিত্যে তিনি স্বতন্ত্র অবস্থান তৈরি করেছেন। বাংলা কথাসাহিত্যে তিনি যোগ করেছেন স্বতন্ত্র রীতি-পদ্ধতি, যা "শহীদুল জহিরীয়" ধারা বা প্রবণতা হিসেবে পরিচিত। তেইশ বছর বয়সে তিনি গল্প লেখা শুরু করেন। ১৯৭৪ সালে তার প্রথম প্রকাশিত লেখা "ভালবাসা" গল্পটি প্রকাশিত হয়। জহিরের সাহিত্যের বৈশিষ্ট্য স্বদেশ, রাজনৈতিক, এবং মুক্তিযুদ্ধের চেতনা। বাংলা ছোটগল্পে তিনি যুক্ত করেছেন নতুন মাত্রা। তার গল্পসংকলন পারাপার (১৯৮৫), ডুমুরখেকো মানুষ ও অন্যান্য গল্প (২০০০), এবং ডলু নদীর হাওয়া ও অন্যান্য গল্প (২০০৪)। তার রচিত গল্পসমূহ ব্যাপকভাবে আলোচিত এবং বিশ্লেষিত হয়েছে। "ভালবাসা" (১৯৮৫), "পারাপার" (১৯৮৫), "আগারগাঁও কলোনিতে নয়নতারা ফুল কেন নেই" (২০০০), "কাঠুরে ও দাঁড়কাক" (১৯৯২), "ডুমুরখেকো মানুষ" (২০০০), "এই সময়" (২০০০), "কাঁটা" (২০০০), "চতুর্থ মাত্রা" (২০০০), "কোথায় পাব তারে" (২০০৪), "ডলু নদীর হাওয়া" (২০০৪) প্রভৃতি তার উল্লেখযোগ্য গল্প। জহিরের জীবন ও রাজনৈতিক বাস্তবতা (১৯৮৭) তার জাদুবাস্তবতাবাদী রচনার অন্যতম সংযোজন, যেটি বাংলাদেশের স্বাধীনতা যুদ্ধের উল্লেখযোগ্য দলিল হিসাবে বিবেচিত। মৃত্যুর পর প্রকাশিত তার সর্বশেষ উপন্যাস আবু ইব্রাহীমের মৃত্যু (২০০৯), প্রথম আলো বর্ষসেরা বই ১৪১৫ পুরস্কার লাভ করে। এছাড়াও সে রাতে পূর্ণিমা ছিল (১৯৯৫) এবং মুখের দিকে দেখি (২০০৬) উপন্যাসগুলো বাংলা সাহিত্যে অনন্য সংযোজন হিসেবে আলোচিত হয়। জীবদ্দশায় সাহিত্যে অবদানের জন্য তিনি ২০০৪ সালে আলাওল সাহিত্য পুরস্কার এবং কাগজ সাহিত্য পুরস্কার লাভ করেন। তার রচনা একাধিক ভাষায় অনুদিত হয়েছে, তার সৃষ্টিকর্মের অভিযোজনে নির্মিত হয়েছে একাধিক চলচ্চিত্র এবং টেলিভিশন ও মঞ্চনাটক। জহির ছিলেন চিরকুমার। ২০০৮ সালে হৃদরোগে আক্রান্ত হওয়ায় ঢাকায় তার মৃত্যু হয়। (বাকি অংশ পড়ুন...)
থাম্ব|বোমা হামলার দুই দিন আগে কাসেম সোলেইমানির পরিবারের সঙ্গে বৈঠক করেছেন ইরানের সর্বোচ্চ নেতা আয়াতুল্লাহ আলী খামেনি।   ৩ জানুয়ারী ২০২৪-এ, ইরানের পূর্ব কেমানে কাসেম সোলেইমানিকে হত্যার স্মরণে তার কবরে একটি স্মারক অনুষ্ঠান দুটি বোমা বিস্ফোরণে ব্যাহত হয়েছিল। হামলায় কমপক্ষে ৯১ জন নিহত হয়, এবং ২৮৪ জন আহত হয়। ইরান সরকার এই বোমা বিস্ফোরণকে একটি সন্ত্রাসী হামলা বলে অভিহিত করে পরের দিন, একটি সুন্নি মুসলিম চরমপন্থী গোষ্ঠী ইসলামিক স্টেট, শিয়া মুসলিম অধ্যুষিত দেশে হামলার দায় স্বীকার করে। রয়টার্সের মতে, মার্কিন যুক্তরাষ্ট্রের গোয়েন্দা সম্প্রদায় এই সিদ্ধান্তে পৌঁছেছে যে হামলাটি ইসলামিক স্টেটের আফগানিস্তান শাখাআইএসআইএস-কে দ্বারা সংঘটিত হয়েছিল।   তথ্যসূত্র   বিষয়শ্রেণী:সন্ত্রাসী ঘটনা বিষয়শ্রেণী:ইসলামিক স্টেটের হামলা বিষয়শ্রেণী:কাসেম সোলেইমানি বিষয়শ্রেণী:ইরানে সন্ত্রাসী হামলা বিষয়শ্রেণী:আত্মঘাতী বোমা হামলা বিষয়শ্রেণী:২০২৪-এ হত্যাকাণ্ড বিষয়শ্রেণী:২০২৪-এ ভবনে বোমা হামলা
নর্মদা আক্কা (ইংরেজি: Narmada Akka) একজন ভারতীয় মাওবাদী নেত্রী ও ভারতের কমিউনিস্ট পার্টি (মাওবাদী) দলের কেন্দ্রীয় কমিটির সদস্য ছিলেন। তিনি মাওবাদীদের প্রধান মহিলা নেত্রীদের অন্যতম ছিলেন।   রাজনীতি ও গেরিলা যুদ্ধ  ১৮ বছর বয়েসে নর্মদা আক্কা কলেজ ত্যাগ করে মাওবাদী রাজনীতিতে যোগদান করেন। তার পিতা ছিলেন সাম্যবাদী চিন্তাধারার ব্যক্তি। পিতার বামপন্থী রাজনীতি তাকে প্রভাবিত করে। দীর্ঘ ত্রিশ বছর নর্মদা জঙ্গলে আত্মগোপন করে গেরিলা যুদ্ধ করেছেন। সাংবাদিক, লেখক রাহুল পন্ডিতা ও ফরাসী সাংবাদিক ভেনেসা'কে তিনি দণ্ডকারণ্যে দেওয়া একটি সাক্ষাতকারে জানান পিতার সাম্যবাদী মনোভাব তাকে বিপ্লবী বামপন্থী রাজনীতিতে উদ্বুদ্ধ করেছিল। মাওবাদী দলে যোগ দেওয়ার পর তিনি দক্ষিণ গড়ছিরৌলি অঞ্চলে ডিভিশনাল সম্পাদক হন। দলের নারী বাহিনী ও মহিলা সংক্রান্ত মতাদর্শিক সিদ্ধান্ত নেওয়ার ভার ছিল তার ওপর। অনুরাধা গান্ধীর পর তিনিই ছিলেন দ্বিতীয় মহিলা যিনি ভারতের কমিউনিস্ট পার্টি (মাওবাদী) দলের কেন্দ্রীয় কমিটিতে নির্বাচিত হয়েছিলেন। লেখিকা অরুন্ধতী রায়ের মতে দন্ডকারণ্যের ক্রান্তিকারী আদিবাসী মহিলা সংগঠন যেটি মাওবাদ অনুসৃত বৃহত্তম মহিলা সংগঠন তার প্রধান নেত্রী ছিলেন নর্মদা আক্কা। এই সংগঠনের সদস্য সংখ্যা ৯০০০০। তার বিরুদ্ধে মহারাষ্ট্র রাজ্যে ৫৩ টি ফৌজদারি মামলা বলবৎ ছিল।   ব্যক্তিগত জীবন  নর্মদা আক্কা বিবাহ করেছিলেন সুধাকর ওরফে কিরন কে। সুধাকর ভারতের কমিউনিস্ট পার্টি (মাওবাদী) দলের তাত্ত্বিক নেতা ও প্রকাশনা বিভাগের সাথে যুক্ত। তিনি পার্টির পলিটব্যুরো সদস্যও বটে।   মৃত্যু  নর্মদা আক্কা রাজ্য পুলিশ বাহিনীর সাথে সংঘর্ষে মারা যান ২০২২ সালের ৯ এপ্রিল। যদিও ২০১২ সালে তার মৃত্যুর খবর প্রচারিত হয়েছিল। দক্ষিণ গড়ছিরৌলি এলাকায় অবুঝমাড় ও ছত্তীসগঢ় সীমান্তের হিকার গ্রামে এই সংঘর্ষ হয়। এই ঘটনার পরে গড়ছিরৌলি পুলিশ প্রধান সুভেজ হক জানান সংঘর্ষে মহিলা মাওবাদীদের মৃত্যু ঘটে ও যুদ্ধের পরেই মৃতদেহগুলি মাওবাদী গেরিলারা নিয়ে পালিয়ে যায়। হিন্দুস্তান টাইমস পত্রিকার সংবাদ অনুযায়ী তার বয়েস হয়েছিল ৪৬ অপরদিকে দ্য হিন্দু পত্রিকায় তার বয়েস মৃত্যুকালে ৫৭ বলে উল্লেখ করা হয়। যদিও সাংবাদিক রাহুল পন্ডিতার মতে সাক্ষাতকারের সময় তার বয়েস ছিল ৪৮। পুলিশের সূত্র হতে জানা যায় ছত্তিসগড় রাজ্যের কাঁকেড় জেলায় মারওয়াড়া গ্রামে গোপনে তার মরদেহ সমাধিস্থ করা হয়েছিল। এই সময় মাওবাদীরা সংবাদমাধ্যমকে প্রবেশ করতে দেয়নি।  আরও দেখুন    সমাজতন্ত্র  সাম্যবাদ  মার্কসবাদ  লেনিনবাদ  মার্কসবাদ-লেনিনবাদ  মার্কসবাদ-লেনিনবাদ-মাওবাদ  বামপন্থী রাজনীতি  আনন্দ  অনুরাধা গান্ধী  চারু মজুমদার  কিষেনজি  কোন্ডাপল্লী সীতারামাইয়া  কোসা  প্রশান্ত বোস   তথ্যসূত্র   বিষয়শ্রেণী:ভারতীয় সাম্যবাদী বিষয়শ্রেণী:ভারতীয় গেরিলা বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:মাওবাদী বিষয়শ্রেণী:২০১২-এ মৃত্যু বিষয়শ্রেণী:সংশোধনবাদ বিরোধী বিষয়শ্রেণী:যুদ্ধে ভারতীয় নারী বিষয়শ্রেণী:উপমহাদেশীয় আদিবাসী নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:উপমহাদেশীয় আদিবাসী রাজনীতিবিদ বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি বিষয়শ্রেণী:অন্ধ্রপ্রদেশের রাজনীতিতে নারী
দেগ তেগ ফতেহ () হলো একটি শিখ স্লোগান এবং পাঞ্জাবী ভাষায় একটি জাতীয় সঙ্গীতের শিরোনাম যা খালসার দ্বৈত বাধ্যবাধকতাকে নির্দেশ করে: অভাবী ও নিপীড়িতের জন্য খাদ্য সরবরাহ এবং সুরক্ষা প্রদানের দায়িত্ব।   বিবরণ  দেগ দ্বারা নির্দেশ করা হয় "বড় পাত্র" / "কড়াই" এবং তেগ দ্বারা বুঝায় "তলোয়ার"। বড় পাত্র বা কড়াই হলো দাতব্য কাজের প্রতীক এবং লঙ্গরের মতো শিখ ধর্মীয় কর্তব্য যাতে ধর্ম, বর্ণ ও জাতি নির্বিশেষে সকলকে খাদ্য সরবরাহ করা হয়। তলোয়ার, বা, কৃপাণ খালসাদের যোদ্ধা প্রকৃতিকে উপস্থাপন করে। খাণ্ডা চিহ্ন এই দুটি আদর্শের প্রতিফলন ঘটায়।   দেগ তেগ ফতেহকে গ্রহণ  শিখ যোদ্ধা বান্দা সিং বাহাদুর এই স্লোগানটিকে তার সীলমোহরে অন্তর্ভুক্ত করেছিলেন এবং সর্দার জাস্সা সিং আহলুওয়ালিয়া ১৭৬৫ সালে প্রতিদ্বন্দ্বী আফগানকে চূড়ান্তভাবে পরাজিত করার পর এটিকে মুদ্রায় ছাপিয়ে নিয়েছিলেন।  এই শিলালিপিটি পরবর্তীতে শিখ মিসালদার সর্দার এবং শাসকরা তাদের মুদ্রায় গ্রহণ করেছিলেন। এটি ১২টি শিখ শাসিত রাজ্যের সংযুক্তির সময় পাতিয়ালা রাজ্যের জাতীয় সঙ্গীত ছিল। এই জাতীয় সঙ্গীতটি ১৯৪৮ সাল পর্যন্ত সমস্ত শিখ রাজ্যে গাওয়া হতো। বি.কে.এস. নাভা তার বিশ্বকোষ / অভিধান মহান কোশ (১৯৩০) -এ এটি বর্ণনা করেছেন।   তথ্যসূত্র    বহিঃসংযোগ   বিষয়শ্রেণী:শিখ সাহিত্য
রসগোল্লা হল ২০১৮ সালের একটি ভারতীয় বাংলা চলচ্চিত্র, যেটি পরিচালক পাভেলের দ্বারা পরিচালিত এবং লিখিত। চলচ্চিত্রে উজান গাঙ্গুলি, আবন্তিকা বিশ্বাস, আশুতোষ রানা, খরাজ মুখোপাধ্যায় এবং কৌশিক সেন প্রধান ভূমিকায় অভিনয় করেছেন। চলচ্চিত্রটি রসগোল্লার আবিষ্কারক কলকাতার নবীন চন্দ্র দাশের জীবন দ্বারা অনুপ্রাণিত।  শ্রেষ্ঠাংশে  উজান গাঙ্গুলী নবীনচন্দ্র দাশ হিসাবে:  অবন্তিকা বিশ্বাস ক্ষিরোদমনি হিসাবে:  বিদীপ্তা চক্রবর্তী নবীন চন্দ্রের মা হিসাবে: ছেলে জন্মানোর আগেই স্বামী মারা যান। ছেলে ময়রা হতে চায় শুনে তাকে বাড়ি থেকে বের করে দেওয়া হয়। নবীনের মাও এক কপড়ে বেরিয়ে আসেন ছেলের সঙ্গে। ভীষণ কঠিন জীবনযাপন করতে হয় দু’জনকেই।   আশুতোষ রানা   খরাজ মুখোপাধ্যায় মহেশ হিসেবে: মহেশ ছিল নোবিন চন্দ্র দাসের পিতৃস্থানীয়।  কৌশিক সেন অমৃতলাল হিসাবে:  অপরাজিতা আঢ্য জমিদার গিনি হিসাবে: জমিদার গিন্নি নবীনকে জামাই ঠকানো মিষ্টি বানাতে দেয়। এমন মিষ্টি বানানোর বরাত দেয় যাতে জমাইরা শায়েস্তা হবে, আবার মিষ্টি খেতেও দারুণ হবে। নবীনের কাজে খুশি হয়ে পরবর্তীকালে যখন নবীন দোকান খুলতে চান, তাকে অর্থ দিয়ে সাহায্য করেন।  রাজত্ব দত্ত কালিদাস ইন্দ্র হিসাবে: তৎকালীন সময়ে যেকজন মুষ্টিমেয় গ্র্যাজুয়েট ছিলেন কলকাতা শহরে কালিদাস তার মধ্যে একজন। এছাড়াও সে ছিল প্রখ্যাত মিষ্টি বিক্রেতা। নবীন তার দোকানেই কাজ করতে শুরু করেন। নবীনের এক্সপেরিমেন্টে তার যত আপত্তি। যেমন সব এস্ট্যাবলিশমেন্টের থাকে। এটা নবীন ব্যবসায়ী আর প্রবীন ব্যবসায়ীর যুদ্ধ বলা যেতে পারে।  চিরঞ্জিত চক্রবর্তী ব্রজ পালোয়ান হিসাবে: যে নবীনকে দোকান করার জন্য জায়গা দেয়। কিন্তু তার আগে নবীনকে দিয়ে কুস্তি লড়ায়। বলে, কুস্তিতে জিতলে তবেই পাওয়া যাবে ঘর। সেই দোকানেই প্রথম রসগোল্লা তৈরি হয়। এরপর সেই পালোয়ান দোকানঘরের পুরো টাকাটাও নেয় না আর।   শান্তিলাল মুখার্জী চন্দব বাবু হিসাবে: ভালো নাম বৈকুণ্ঠ গঙ্গোপাধ্যায়। সে ছিল নবীনের বিজনেস পার্টনার। পরে অবশ্য নবীনের সঙ্গে তার ছাড়াছাড়ি হয়। যখন নবীন বিখ্যাত হন তখন আবার তাদের দেখা হয়।  শুভশ্রী গাঙ্গুলী  দেবদূত ঘোষ গানসমূহ  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:পাভেল পরিচালিত চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় পুরুষের সাংস্কৃতিক চিত্রায়ণ বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:উইনডোজ প্রোডাকশনের চলচ্চিত্র বিষয়শ্রেণী:২০১৮-এর জীবনীমূলক নাট্য চলচ্চিত্র
বোম্বাই প্রমাণ সময় ছিল ব্রিটিশ ভারতের দুটি প্রধান সময় অঞ্চলের একটি। ১৮৮৪ সালে মার্কিন যুক্তরাষ্ট্রের ওয়াশিংটন ডি. সি.-তে আয়োজিত ইন্টারন্যাশানাল মেরিডিয়ান কনফারেন্সে এই অঞ্চল চালু হয়। সেই সময় ঠিক হয়েছিল যে ভারতের দুটি সময় অঞ্চল থাকবে। একটি ৯০ ডিগ্রি পূর্ব দ্রাঘিমাকে ব্যবহার করে কলকাতার সময় অঞ্চল এবং অপরটি ৭৫ ডিগ্রি পূর্ব দ্রাঘিমাকে অবলম্বন করবে বোম্বাইয়ের (অধুনা মুম্বই) সময় অঞ্চল। বোম্বাই প্রমাণ সময় গ্রিনউইচ মিন টাইমের ৪ ঘণ্টা ৫১ মিনিট অগ্রবর্তী।  বোম্বাই প্রমাণ সময়কে ভারতীয় প্রমাণ সময়ে রূপান্তরিত করতে অসুবিধা হয়। ১৯০৬ সালের ১ জানুয়ারি ভারতীয় প্রমাণ সময় গৃহীত হয়। এই সময় বিশিষ্ট স্বাধীনতা সংগ্রামী বাল গঙ্গাধর তিলক একটি বোমা বিস্ফোরণের ঘটনায় অভিযুক্ত হয়েছিলেন। জনসাধারণের সরকারবিরোধী মনোভাব দেখে বিশিষ্ট ব্যারিস্টার ফিরোজশাহ মেহতা সময় অঞ্চল পরিবর্তনের বিরোধিতা করেন। তিনি বোম্বাই পৌরসংস্থার কাজ কিছুদিন বন্ধ রাখতে সক্ষম হয়েছিলেন। তার যুক্তি ছিল, সরকার মানুষের বিশ্বাস অর্জনে ব্যর্থ হয়েছেন। জনসাধারণের সরকারবিরোধী মনোভাব দেখে বোম্বাই প্রমাণ সময়কে ভারতীয় প্রমাণ সময়ে মিশিয়ে দেওয়ার সিদ্ধান্ত স্থগিত রাখা হয়। ১৯৫৫ সালে বোম্বাই প্রমাণ সময় পরিত্যক্ত হয়।  আরও দেখুন  ভারতীয় প্রমাণ সময়  কলকাতা প্রমাণ সময়  মাদ্রাজ প্রমাণ সময়  পোর্ট ব্লেয়ার গড় সময়  তথ্যসূত্র  বিষয়শ্রেণী:ভারতের ইতিহাস বিষয়শ্রেণী:মুম্বই বিষয়শ্রেণী:ভারতে সময় বিষয়শ্রেণী:১৮৮৪-এ ভারতে প্রতিষ্ঠিত বিষয়শ্রেণী:সময় অঞ্চল বিষয়শ্রেণী:১৯৫৫-এ ভারতে বিলুপ্ত
হাসান আলি মাতুক (, ; জন্ম: ১০ আগস্ট ১৯৮৭; হাসান মাতুক নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আনসার এবং লেবানন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০০৭ সালে, হাসান লেবানন অনূর্ধ্ব-২৩ দলের হয়ে লেবাননের বয়সভিত্তিক পর্যায়ে অভিষেক করেছিলেন। এরপূর্বে ২০০৬ সালে তিনি লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ১১৮ ম্যাচে ২৩টি গোল করেছেন।  প্রারম্ভিক জীবন হাসান আলি মাতুক ১৯৮৭ সালের ১০ই আগস্ট তারিখে লেবাননের সির আল গারবিয়াহে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হাসান লেবানন অনূর্ধ্ব-২৩ দলের হয়ে খেলার মাধ্যমে লেবাননের প্রতিনিধিত্ব করেছেন। লেবাননের বয়সভিত্তিক দলের হয়ে তিনি প্রায় ১ বছরে ১১ ম্যাচে অংশগ্রহণ করে ২টি গোল করেছেন।  হাসান কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে অধিনায়ক হিসেবে স্থান পেয়েছিলেন, যেখানে তিনি তিন ম্যাচে  অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল লেবানন  ২০০৬  ২  ০ ২০০৭  ৩  ০ ২০০৮  ৩  ০ ২০০৯  ৯  ০ ২০১০  ২  ০ ২০১১  ১১  ৪ ২০১২  ৯  ১ ২০১৩  ১১  ৩ ২০১৪  ৩  ২ ২০১৫  ৭  ২ ২০১৬  ৬  ২ ২০১৭  ৫  ৪ ২০১৮  ৬  ১ ২০১৯  ১২  ২ ২০২০  ১  ০ ২০২১  ৭  ০ ২০২২  ৩  ০ ২০২৩  ১৫  ২ ২০২৪  ৩  ০ সর্বমোট  ১১৮  ২৩  তথ্যসূত্র  বহিঃসংযোগ                 বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:লেবানীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:লেবাননের আন্তর্জাতিক যুব ফুটবলার বিষয়শ্রেণী:লেবাননের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:ইউএই প্রো লিগের খেলোয়াড় বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:লেবানীয় প্রবাসী ফুটবলার বিষয়শ্রেণী:সংযুক্ত আরব আমিরাতে লেবানীয় প্রবাসী ক্রীড়াবিদ বিষয়শ্রেণী:পুরুষ ফুটবল ফরোয়ার্ড
ডাউনলোড স্টুডিও  হলো একটি ডাউনলোড ম্যানেজার যেটি কন্সিয়েভা লিমিটেড কর্তৃক তৈরিকৃত ও বাজারজাতকৃত। ডাউনলোড স্টুডিওর সাহায্যে যেকোনো ওয়েবসাইট থেকে ফাইল ডাউনলোডের পাশাপাশি অনলাইনে লাইভ অডিও, ভিডিও দেখা এবং শোনা যায়। ডাউনলোড স্টুডিও ২০০৪ সালে ‘পিসি ম্যগাজিন’-এর সেরা ডাউনলোড ম্যানেজার পুরস্কার লাভ করে।   বৈশিষ্ট্য   ইন্টারনেট এক্সপ্লোরার, মজিলা ফায়ারফক্স, অপেরা ওয়েব ব্রাউজার, ফ্লক ব্রাউজার, গুগলক্রোম ব্রাউজার, নেটস্কেপ, ম্যাক্সথন, নেটক্যাপটর এবং এভান্ট ব্রাউজারের সাথে এটি সহজেই যুক্ত হয়ে কাজ করে;  এফটিপি ওয়েবসাইট থেকে সহজে ডাউনলোড করতে পারে;  পর্যায়ক্রমিকভাবে অনেকগুলো ফাইল ডাউনলোড করতে পারে;  ইউটিউব এর মত জনপ্রিয় সাইট থেকে ফ্লাশ ফাইল এফএলভি ফরম্যাটে ডাউনলোড করতে পারে;  ডাউনলোড করার পর স্বয়ংক্রিয় ভাবে জিপ ফাইলগুলোকে আনজিপ করতে পারে;  রেপিডশেয়ার ও মেগাআপলোড - এর মত হোস্টিং সাইট থেকে ডাউনলোড করতে পারে;  শাউটকাস্ট সার্ভার থেকে ডিজিটাল মিডিয়া ডাউনলোড করতে পারে; লাইভ ব্রডকাস্ট এর পাশাপাশি অডিও, ভিডিও স্ট্রিমিং করতে পারে;  সার্চইঞ্জিন এর ফলাফল ডাউনলোড করতে পারে;  একটি দিনের নির্দিষ্ট সময়ে ডাউনলোড করতে পারে;  ডাউনলোড থামিয়ে আবার পুনরায় শুরু করার সুবিধা রয়েছে;  এফটিপি এক্সপ্লোরার এবং ভিজ্যুয়াল ওয়েবসাইট রয়েছে;  ফ্লাশগট -এর সুবিধা রয়েছে।   আরও দেখুন   Download acceleration  List of download managers  Comparison of download managers   বহিঃসংযোগ       বিষয়শ্রেণী:ডাউনলোড ম্যানেজার
হরপনহাল্লি () ভারতের কর্ণাটক রাজ্যের দাবণগেরে জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩৩ মিটার (২০৭৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হারপানাহাল্লি শহরের জনসংখ্যা হল ৪১,৮৮৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৫%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে হারপানাহাল্লি এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
গ্লেদিজ মোলেফি ওলেবিলে মাজিরে (১৯৩১-২০০৪) ছিলেন বতসোয়ানার একজন শিক্ষক ও রাজনৈতিক ব্যক্তিত্ব যিনি সবচেয়ে বেশি সময় ধরে দেশটিতে ফার্স্ট লেডি হিসেবে দায়িত্ব পালন করেছিলেন।  প্রারম্ভিক জীবন ও শিক্ষা গ্লেদিজ মোলেফি ওলেবিল ১৯৩১ সাল্ব দক্ষিণ আফ্রিকার উত্তর-পশ্চিম প্রদেশের মাফিকেং এত মোদিমোলা গ্রামে জন্মগ্রহণ করেছিলেন। তিনি ফেঙ্কওয়ানে মোগয়েরা ও মাবু মোগয়েরার সন্তান ছিলেন। মায়ের দিক থেকে তিনি রাজকীয় তাওয়ানা-এ-শিদি মিনা থোলো রাজকীয় পরিবারের বংশধর ছিলেন। টাইগারক্লুফ থেকে স্নাতক হবার পর তিনি তার মায়ের মত শিক্ষকতা পেশা বেছে নেন এবং দক্ষিণ আফ্রিকার মাফিকেং এবং বতসোয়ানার কানয়েতে বহু বছর শিক্ষকতা করেন।  কর্মজীবন আশির দশকে মার্কিন রাষ্ট্রদূত হোরেইস ডসনের স্ত্রী লুলা হোরেইস তাকে দেশটির প্রথম দাতব্য সংস্থা স্থাপনে সাহায্য করেছিলেন। দাতব্য সংস্থাটির নাম ছিল 'চাইল্ড-টু-চাইল্ড ফাউন্ডেশন' এবং তিনি ১৯৯৬ সালে সংস্থাটির অনারেরি প্রেসিডেন্ট ছিলেন।  ১৯৯০ সালে ওলেবিলে মাজিরে ম্যান্ডেলা ন্যাশনাল রিসিপশন কমিটির সদস্য ছিলেন। কমিটিটি রোবেন দ্বীপে থেকে মুক্তি পাওয়া নেলসন ম্যান্ডেলার  বতসোয়ানার রাজধানী গ্যাবরন সফর নিয়ে কাজ করেছিল।  ব্যক্তিগত জীবন তিনি কেত মাজিরের সাথে বিবাহবন্ধনে আবদ্ধ হয়েছিলেন, যিনি পরবর্তীকালে বতসোয়ানার রাষ্ট্রপতি হয়েছিলেন। কেত-ওলেবিলে দম্পতির ছয়টি সন্তান ছিল।  সম্মাননা তিনি ১৯৮৯ থেকে ২০০৩ সাল পর্যন্ত বতসোয়ানার স্পেশাল অলিম্পিকসের প্যাট্রন ছিলেন। তার সম্মানে লেডি ওলেবিলে মাজিরে পুরস্কার প্রদান করে বতসোয়ানা বিশ্ববিদ্যালয়। পুরস্কারটি পায় বিশ্ববিদ্যালয়টির প্রকৌশল ফ্যাকাল্টির শ্রেষ্ঠ শিক্ষার্থী।  ২০১৬ সালে তিনি প্রেসিডেন্সিয়াল অর্ডার অব অনার অ্যাওয়ার্ড (মরণোত্তর) লাভ করেছিলেন।  মৃত্যু ২০১৪ সালের ১৭ মে তিনি দক্ষিণ আফ্রিকার পার্কটাউনের মিলপার্ক হাসপাতালে মৃত্যুবরণ করেন। ২৫ মে বতসোয়ানার কানয়েতে তাকে সমাহিত করা হয়।  তথ্যসূত্র  বিষয়শ্রেণী:১৯৩১-এ জন্ম বিষয়শ্রেণী:২০১৪-এ মৃত্যু বিষয়শ্রেণী:জাতীয় নেতাদের দাম্পত্য সঙ্গী
ত্রিশূলী ভারতের উত্তরাখণ্ড রাজ্যের কুমায়ুনের পিথোরাগড় জেলার একটি হিমালয় শৃঙ্গ। ত্রিশুলী পশ্চিম হরদেওল দুনাগিরি চ্যাংবাং এবং কলঙ্ক শৃঙ্গগুলিসহ একটি পাহাড়ের জটিল ভাগ যেটি হিমালয়ের গাড়োয়াল বিভাগের নন্দা দেবী অভয়ারণ্যের উত্তরপূর্ব প্রাচীরটি সংগঠিত করেছে। এটি জোহর উপত্যকার উত্তরীভাগের শেষের দিকে উঠেছে,যেটি ঘোড়ি গঙ্গায় নির্গমন করে।এই শৃঙ্গটি্কে নিকটবর্তী ত্রিশুল শৃঙ্গের সঙ্গে গুলিয়ে ফেলা উচিত নয়,যেটি অভয়ারণ্যের দক্ষিণ-পশ্চিম দিকে অবস্থিত।   ১৯৩৯ সালে সফল নন্দ দেবী ইস্ট পোলিশ অভিযানের পর, ত্রিশূলী শিখরের উপর গুরুত্বপূর্ণ প্রচেষ্টা পরিত্যক্ত করতে হল,যখন একরাতে শিবির নাম্বার ৩এ তুষার ধ্বসে নেতা আদম কারপিনিস্কি এবং  স্টিফেন Bernadzikiewicz নিচে চাপা পড়ে যান।Jill Neate, High Asia: An illustrated history of the 7000 metre peaks, The Mountaineers, 1989, 0-89886-238-8, p. 89.Himalayan Journal Vol. 12, p. 65. ১৯৬৪ সালে ভারত সরকারের, প্রতিরক্ষা মন্ত্রণালয়ের অধীনে ইন্ডিয়ান মাউন্টেনিয়ারিং ফাউন্ডেসান থেকে মোহন সিং কোহলির নেতৃত্বে ত্রিশূলী শিখরে আরোহণের একটি অভিযান অসফল হয়। ১৯৬৫ সালে কে.পি.শর্মার নেতৃত্বে হিমালয় এসোসিয়েশন, কলকাতা শাখার দ্বারা আয়োজিত অভিযানে আর একটি দল  শিখর আরোহণের চেষ্টা করে কিন্তু প্রায়   দূর থেকে ফেরত আস্তে হয়।Himalayan Association Journal, Vol. 2.জয়দীপ সরকার, হিমালয়ান হ্যান্ডবুক, কলকাতা, ১৯৭৯.Himalayan Mountaineering Journal, Vol. 1, No.2, p. 73. চঞ্চল কুমার মিত্রের নেতৃত্বে অন্য ভারতীয় দল শিখরটি ১৯৬৬ সালের ৯ই অক্টোবর  প্রথমবার জয় করেন এবং কলকাতার হিমালয় এসোসিয়েশন, দ্বারা দ্বিতীয়বার অভিযান আয়োজিত হয়।প্রথমে তারা দক্ষিণ-পূর্ব শৈলশিরার পূর্ব মুখ আরোহণ করেন, পরে দক্ষিণ-পূর্ব শৈলশিরা ধরে শিবির ৫ থেকে শিখর আরোহণ করেন,প্রায় ।  নিরাপদ মল্লিক (সহ-নেতা), শ্যামল চক্রবর্তী , নিমা তাশি(দার্জিলিং হিমালয়ান পর্বতারোহন সংস্থার প্রশিক্ষণের প্রাক্তন উপ-পরিচালক)  এবং দোরজী শেরপা শিখর জয় করেন। দলের অন্যান্য সদস্যরা হলেন মানিক ব্যানার্জী,কে কে খান্না,মার্কোপোলো শ্রীমল,ভারতের ভূ-তাত্ত্বিক জরিপএর/জিওলজিকাল সারভে অফ ইন্ডিয়ার ডক্টর জুঙ্গাপানি,ডক্টর অমিতাভ সেন(মেডিকাল অফিসার),পিনাকি সিনহা এবং শৈলেশ চক্রবর্তী ।অভিযানটির আয়োজন করেন হিমালয় এসোসিয়েশন, কলকাতা।Himalayan Journal 27, p. 67.   আরও দেখুন   ভারতে পাহাড়ের তালিকা  References  বিষয়শ্রেণী:উত্তরাখণ্ডের পর্বত বিষয়শ্রেণী:পিথোরাগড় জেলার ভৌগোলিক উপাত্ত বিষয়শ্রেণী:সাত-হাজারী
ঈগল সৈকত (বা আরেন্ড সৈকত) নেদারল্যান্ডসের আরুবার ওরেঞ্জেস্টাডের একটি সৈকত এবং পাড়া। পাড়াটি এর অনেক নিচু নিচু রিসোর্ট এবং প্রশস্ত সৈকতের জন্য বিখ্যাত।  এটি আরুবার সবচেয়ে বিস্তৃত সমুদ্র সৈকত, এবং এখানে নরম সাদা বালি রয়েছে। এটিকে বিশ্বের সেরা সৈকতগুলির একটি হিসাবে চিহ্নিত করা হয়ে থাকে।  এটি কোনও নগ্ন সমুদ্র সৈকত নয়। আরুবায় প্রকাশ্য নগ্নতা অবৈধ। রিসোর্ট অঞ্চলের সৈকতে খালি গায়ে উন্মুক্ত সূর্যস্নান করা যায়, তবে এটি রিসোর্টের ভিতর অনুমোদিত নয়। খালি গায়ে থাকা যায় এমন উন্মুক্ত সৈকতের মধ্যে রয়েছে রেনেসাঁ দ্বীপ এবং ডি পাম দ্বীপ। এই দ্বীপগুলিতে প্রাপ্তবয়স্ক সৈকত অঞ্চল রয়েছে যেখানে খালি গায়ে উন্মুক্ত সূর্যস্নান এবং সাঁতার কাটার অনুমতি রয়েছে।   তথ্যসূত্র    বহিঃসংযোগ     বিষয়শ্রেণী:আরুবার সমুদ্র সৈকত বিষয়শ্রেণী:আরুবার জনবহুল স্থান
কেন্দ্রীয় ঔষধাগার হলো স্বাস্থ্য ও পরিবার কল্যাণ মন্ত্রণালয়ের অধীনস্থ বাংলাদেশের একটি সরকারি সংস্থা যা সরকারী হাসপাতালের জন্য চিকিৎসা সরঞ্জাম সংগ্ৰহ এবং সরবরাহ করে। আবু হেনা মোরশেদ জামান ২ জুন ২০২০ তারিখে কেন্দ্রীয় ঔষধাগারের বর্তমান পরিচালক হিসেবে যোগদান করেন।http://cmsd.gov.bd/site/page/eed472a6-e7ce-435b-b2a2-37139e0b55c9   ইতিহাস  ভারত বিভাজনের পরে ১৯৪৭ সালের ৩০শে নভেম্বর কেন্দ্রীয় ঔষধাগার কলকাতা থেকে নারায়ণগঞ্জের বন্দর সংলগ্ন জেটিতে স্থানান্তরিত হয়। পরবর্তিতে ২৭শে ডিসেম্বর ১৯৪৭ সালে জয়কালী মন্দির থেকে স্থানান্তরিত হয়ে ৩০, শহীদ তাজউদ্দিন আহমেদ সরণী, তেজগাঁও, ঢাকায় প্রতিষ্ঠিত হয়। করোনা ভাইরাসে আক্রান্ত হয়ে কেন্দ্রীয় ঔষধাগারের সদ্য সাবেক পরিচালক ব্রিগেডিয়ার জেনারেল মো. শহিদুল্লাহ মৃত্যুবরণ করেন।   তথ্যসূত্র   বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত সরকারি সংস্থা